ดอกเบี้ยพันธบัตร 10 ปี ต่ำกว่าพันธบัตร 3 เดือน
ทุกคนคงทราบดีว่า ถ้าเราฝากเงินสั้นๆ จะได้ดอกเบี้ยต่ำ ฝากเงินยาวๆ จะได้ดอกเบี้ยสูง แต่เรื่องแปลกๆ กำลังเกิดขึ้น  เรื่องดังกล่าวกำลังเกิดขึ้นที่ประเทศสหรัฐอเมริกา ดอกเบี้ยพันธบัตรรัฐบาล 10 ปี ต่ำกว่า พันธบัตรรัฐบาล 3 เดือน  ดอกเบี้ยพันธบัตรรัฐบาล 3 เดือน 2.35% ดอกเบี้ยพันธบัตรรัฐบาล 10 ปี 2.25%  ซึ่งดอกเบี้ยของพันธบัตรรัฐบาล 10 ปี ถือเป็นระดับต่ำที่สุดในรอบ 17 เดือน..  ทั้งๆ ที่เราลงทุนในระยะเวลาสั้นกว่า แต่กลับได้ดอกเบี้ยสูงกว่า  เรื่องแปลกๆ แบบนี้ เกิดขึ้นได้อย่างไร? ลงทุนแมนจะเล่าให้ฟัง 
4 มิ.ย. 2562

ดอกเบี้ยพันธบัตร 10 ปี ต่ำกว่าพันธบัตร 3 เดือน / โดย ลงทุนแมน
ทุกคนคงทราบดีว่า
ถ้าเราฝากเงินสั้นๆ จะได้ดอกเบี้ยต่ำ
ฝากเงินยาวๆ จะได้ดอกเบี้ยสูง
แต่เรื่องแปลกๆ กำลังเกิดขึ้น
เรื่องดังกล่าวกำลังเกิดขึ้นที่ประเทศสหรัฐอเมริกา
ดอกเบี้ยพันธบัตรรัฐบาล 10 ปี ต่ำกว่า พันธบัตรรัฐบาล 3 เดือน
ดอกเบี้ยพันธบัตรรัฐบาล 3 เดือน 2.35%
ดอกเบี้ยพันธบัตรรัฐบาล 10 ปี 2.25%
ซึ่งดอกเบี้ยของพันธบัตรรัฐบาล 10 ปี ถือเป็นระดับต่ำที่สุดในรอบ 17 เดือน..
ทั้งๆ ที่เราลงทุนในระยะเวลาสั้นกว่า แต่กลับได้ดอกเบี้ยสูงกว่า
เรื่องแปลกๆ แบบนี้ เกิดขึ้นได้อย่างไร?
ลงทุนแมนจะเล่าให้ฟัง
ก่อนอื่นเรามาดูคอนเซ็ปต์
ระหว่างอัตราดอกเบี้ยพันธบัตร กับ เวลา กันก่อน
ทั้งหมดนี้ ถูกอธิบายเป็นคำศัพท์ทางการเงินเรียกว่า Yield Curve หรือ เส้นแสดงผลตอบแทนเมื่อเทียบอายุพันธบัตร
โดยปกติแล้วเส้นนี้จะเฉียงขึ้น
เพราะยิ่งเราลงทุนพันธบัตรระยะเวลานานเท่าไหร่
เราก็ควรจะได้รับผลตอบแทนในอัตราที่มากกว่า..
อย่างไรก็ตาม สิ่งที่เกิดขึ้นในปัจจุบันกำลังสวนทางกับแบบที่มันควรจะเป็น 
และมันถูกเรียกว่า Inverted Yield Curve
คำถามคือ แล้วมันเกิดขึ้นได้อย่างไร?
เหตุการณ์แบบนี้เกิดขึ้นเพราะว่า..
นักลงทุนพึงพอใจที่จะถือพันธบัตร 10 ปี 
มากกว่าถือพันธบัตรระยะสั้น เพื่อล็อกอัตราดอกเบี้ยที่จะได้รับในระยะยาว
เรื่องนี้สะท้อนให้เห็นว่าทุกคนกำลังคาดการณ์ว่าดอกเบี้ยในอนาคตจะลดลง
และ โดยส่วนใหญ่ดอกเบี้ยจะลด ก็เพราะเศรษฐกิจมีแนวโน้มถดถอย
ในอดีต Inverted Yield Curve เกิดขึ้นไม่บ่อย
และการเกิดขึ้นของ Inverted Yield Curve ในแต่ละครั้ง มักจะตามมาด้วยวิกฤติเศรษฐกิจใหญ่
ตัวอย่าง ช่วงที่เกิด Inverted Yield Curve
ปี 1989 ตามมาด้วย วิกฤติหนี้ในเอเชีย ปี 1990s
ปี 2000 ตามมาด้วย วิกฤติฟองสบู่ดอตคอม ปี 2001
ปี 2006 ตามมาด้วย วิกฤติแฮมเบอร์เกอร์ ปี 2008
การปรับตัวลดลงต่ำสุดในรอบ 17 เดือนของพันธบัตรสหรัฐ 10 ปี จนทำให้ผลตอบแทนน้อยกว่าพันธบัตรระยะสั้นในปัจจุบัน จึงถือเป็นหนึ่งสิ่งที่เราควรจับตามอง
อย่างไรก็ตาม ตอนนี้วิกฤติยังไม่ได้เกิดขึ้น และอาจเป็นเพียงสัญญาณเตือนภัย เท่านั้น
แต่ก็น่าสนใจไม่น้อยว่า
ภาพรวมเศรษฐกิจทั่วโลกต่อจากนี้ จะเป็นอย่างไร..
----------------------
อ่านลงทุนแมนสนุกขึ้น
อ่านในแอป blockdit
โหลดที่ 
----------------------